**Bod č.10.20**

**MESTSKÉ ZASTUPITEĽSTVO V STUPAVE**

Materiál na rokovanie

Mestského zastupiteľstva v Stupave

Dňa 21.09.2017

**Žiadosť o uzatvorenie kúpnej zmluvy na časť pozemku parcely reg. „C“KN č. 1474 v k.ú. Stupava**

**Predkladateľ : Materiál obsahuje:** 1. návrh uznesenia

JUDr. Tomáš Muroň, v.r. 2. dôvodovú správu

prednosta MsÚ 3. žiadosť – p. Németh

 4. geometrický plán č. 23/2017

 5. výpis z LV č. 8716

 6. čiastočný výpis z LV č. 2783

 7. informatívna kópia z mapy

**Vypracovala :**

Renata Mištinová, referent správy majetku

**Návrh uznesenia :**

 **Mestské zastupiteľstvo v Stupave :**

**s c h v a ľ u j e** uzatvorenie kúpnej zmluvy na časť pozemku parcely reg. „C“KN č. 1474, zapísaného na LV č. 2783 v k. ú. Stupava, označené podľa geometrického plánu č. 23/2017, vyhotoveného Ing. Robert Geisse, PhD. - A – GEO, so sídlom Pri Borníku 422/4, 900 31 Stupava, zo dňa 14.2.2017, overeného Okresným úradom Malacky, katastrálnym odborom dňa 27.2.2017 pod. č. 219/2017, ako diely 1, 2 a 3 spolu vo výmere 17 m2 , ako prípad hodný osobitného zreteľa v súlade s ustanovením § 9a ods. 8, písm. e) zákona č. 138/1991 Z.z. o majetku obcí v znení neskorších predpisov Ľubošovi Némethovi za kúpnu cenu 135,- €/m2.

Dôvod hodný osobitného zreteľa: Pozemok sa nachádza v oplotenej časti pozemku žiadateľa, ktorý bol predchádzajúcimi vlastníkmi (rodičmi žiadateľa) dlhodobo v užívaní s vedomím, že je ich vlastníctvom.

**Dôvodová správa**

Na Mestský úrad v Stupave bola dňa 06.03.2017 doručená žiadosť p. Ľuboša Németha o odkúpenie časti pozemku parcely reg. „C“KN č. 1474, druh pozemku zastavané plochy a nádvoria o výmere 14163 m2, v katastrálnom území Stupava, zapísaného na LV č. 2783, vo vlastníctve mesta Stupava.

Žiadateľ postavil plot a garáž na mieste, kde podľa jeho tvrdenia desaťročia stál pôvodný plot, vo vlastníctve jeho rodičov. Podľa nového geometrického plánu č. 23/2017, ktorý dal žiadateľ vyhotoviť, stavby plota a garáže zasahujú do pozemku parcely reg. „C“KN č. 1474 vo vlastníctve mesta Stupava. Dôvodom žiadosti je vysporiadanie vlastníckych práv k časti pozemku parcely reg. „C“KN č. 1474, na ktorej sú postavené stavby vo vlastníctve žiadateľa.

Komisia majetková a legislatívno-právna na svojom zasadnutí dňa 20.04.2017 Uznesením č. 026.20.04.2017 odporučila MsZ schváliť odkúpenie časti pozemku parcely reg. „C“KN č. 1474 v k.ú. Stupava s odporúčanou cenou 135,- €/m2.

 Materiál bol dňa 09.05.2017 predložený na rokovanie Mestskej rady v Stupave, ktorá odporučila MsZ materiál schváliť.

 Mestské zastupiteľstvo na svojom zasadnutí dňa 18.05.2017 Uznesením č. 118/2017 schválilo zámer predať časti pozemku parcely reg. „C“KN č. 1474 o výmere 17 m2 .

 Zámer odpredať časť pozemku ako prípad hodný osobitného zreteľa v zmysle § 9a ods. 8, písm. e) zákona č. 138/1991 Z.z. o majetku obcí v znení neskorších predpisov bol zverejnený dňa 30.05.2017 na úradnej tabuli a webovej stránke mesta Stupava.

 Materiál bol dňa 11.09.2017 predložený na rokovanie Mestskej rady v Stupave, ktorá **odporučila MsZ schváliť** žiadateľovi uzatvorenie kúpnej zmluvy s odporúčanou cenou 135,- €/m2.